*Nagy sokaság követte őt, mert látták azokat a jeleket, amelyeket a betegeken tett.* Jn 6,2

Jézus népszerű ember volt, de sokan csak kíváncsiságból követték. Szerették látni a csodákat, történéseket amelyek követték Jézus útját, tetteit. Itt is erről van szó. A sokaság nagyobb része csak a szenzációra éhes.

Az emberek arra voltak kíváncsiak, amit Jézus tett. De Jézus sokkal több a tetteknél. Ő Isten Fia! Értéke önmagában van, nem a tettei teszik Őt értékessé, bár azok is Róla beszélnek. Jézus, Isten Fia megismerhető. Őt keresd, ne csak a tetteit! *Vadon Gyula*